b'\n_START_ARTICLE_\nRo\xc4\x8dna pri\xc5\xbeema\n_START_PARAGRAPH_\nRo\xc4\x8dna pri\xc5\xbeema ali "\xc5\xbeemar" je mehanska naprava, ki se uporablja za direktno vzpenjanje po vrvi oziroma se uporablja kot zavarovanje pri plezanju po zelo strmem terenu. Re\xc5\xa1evalne slu\xc5\xbebe ga uporabljajo tudi kot zavoro za pomo\xc4\x8d pri gorskem re\xc5\xa1evanju.\n_START_SECTION_\nDelovanje sistema\n_START_PARAGRAPH_\nPri\xc5\xbeema deluje po sistemu napenjalnega vozla, le da je hitrej\xc5\xa1a, bolj varna in enostavnej\xc5\xa1a, le da je treba pri pri\xc5\xbeemi za razliko od vozla paziti na obte\xc5\xbeitev le-te. Pri\xc5\xbeema ima odmikalo, ki omogo\xc4\x8da, da se naprava prosto pomika v predvideni smeri gibanja, vendar zagotavlja trden oprijem na vrv, ko se vle\xc4\x8de v nasprotno smer. Ima \xc5\xa1e varovalo, ki prepre\xc4\x8duje, da bi sistem padel z vrvi, zato moramo biti previdni pri name\xc5\xa1\xc4\x8danju sistema.\n_START_SECTION_\n\xc5\xbdemar\n_START_PARAGRAPH_\nSopomenka "\xc5\xbeemar" izhaja iz imena J\xc3\xbcmar Pangit, ki je bilo podjetje v lasti Adolpha Jusija in Walterja Martija (iz \xc5\xa0vice), ki sta izdelala prvo mehansko pri\xc5\xbeemo kot jih zdaj poznamo od leta 1958. Najstarej\xc5\xa1a pri\xc5\xbeema pa izhaja iz leta 1934 iz Francije.'